text: [{"text_idx": "#000002", "text": "Mozambique markan marrabenta sara\u0308wimp thuqhusa"}, {"text_idx": "#000003", "text": "Aka un\u0303art\u2019a\u0308wix nayririx akawjtuqin Afribuku, un\u0303acht\u2019ayata\u0308na, cultura africana contempora\u0301nea un\u0303art\u2019a\u0308wi."}, {"text_idx": "#000004", "text": "Mara mozambiquen\u0303onakax \u00abmarrabentando\u00bb. qalltapx sasiwa. Ukhamaw kunatix sapa mara ma\u0308 jach\u2019a phunchha\u0308wiw markan lurasi, Marrabenta phunchha\u0308wi. Kawkhamti sarka\u0308tax \u00ab\u00a1teka, teka!\u201d,\u00bb ukakiw ist\u2019a\u0308ta, ukham sasaw marrabenta [en] thuqhuntapxi, wali thuquntayirjamawa."}, {"text_idx": "#000005", "text": "Ukampirus Mozambique markanxa, qhachwat parlasax wali wakiskiriwa, kunatix sapa ritmo hipno\u0301ticonx, nayra pacha colonial-a ukhamarak markan sara\u0308wipaw ist\u2019asi."}, {"text_idx": "#000007", "text": "Sapa maranjamasa, ma\u0308 jaylli\u0308wimp tren-ax Maputo-t qhachwirinakamp sari ukhamarak qatuqa\u0308w apas jan kuna qulqi Marracuene marakar mayisa. Ma\u0308 hora jaljt \u00abTren marrabentan\u00ab, sara\u0308wi, jaqinakax Gwaza Muthinin phunchha\u0308wiruw mayacht\u2019asipxi, uka pachpa pacharakiw uka phunchha\u0308wixa."}, {"text_idx": "#000009", "text": "Gwaza Muthini ceremoniax wali un\u0303t\u2019at Marracuene ch\u2019axwa\u0308w amti, pa\u0308 uru saraqkipan anata phaxsin 1985 marana, aka ch\u2019axwa\u0308winxa, Imperio Gaza [en] ch\u2019axwirinakaxa, Ngumgunhane-m p\u2019iqinchata, colonia portugue\u0301s pallapallanakaruw thurt\u2019apxana."}, {"text_idx": "#000010", "text": "Ngumgunhane p\u2019iqinchtanakax atipjasipxa\u0308nw ukhamarak ukampiw Imperio Gaza tukthapiwix qallta\u0308na. Nayraxa, ma\u0308 hipopo\u0301tamo katupxan ukat aychap taqpach markachirinakar churapxan uka pacha amtan\u0303atakixa. Jichhaxa, hipopo\u0301tamo aychax chiwat aychampiw turkata, ukat ukax \u00abcanhu\u00bb jaxu uma satampiw umxatt\u2019ata \u2013 ukax marrabenta thuqkasaw umxat\u2019ata."}, {"text_idx": "#000011", "text": "Marrabenta un\u0303sta\u0308wip ukhamarak jichhawitkamax janiw jasa\u0308kikiti. Mozambique aynachan 1930 de\u0301cada tukuyan un\u0303stawayi, ukampirus 1960 de\u0301cadkamaw wali un\u0303t\u2019ataxa\u0308na. A\u0301frica-tuqin, colonias portuguesas taypin, poli\u0301ticas multirraciales y multiculturales Mozambique-n ukhamarak markanakapan un\u0303t\u2019a\u0308wipar yanapt\u2019awayi. Nayri\u0308r Suda\u0301fricat gramo\u0301fononak puri\u0308w ukhamarak uxurit ukatpach arsu\u0308winak un\u0303sta\u0308winakax yanapta\u0308wirakiw un\u0303t\u2019a\u0308wipar."}, {"text_idx": "#000013", "text": "Mozambique portugue\u0301s re\u0301gimen ukax taqpach portugue\u0301s qhachwa\u0308wikiw jayllisin\u0303ap ukhamarak thuqusin\u0303ap juk\u2019amp mayi. Identidad culturalapw jark\u2019asin\u0303atakixa, walja tamanakaw un\u0303sti, kunjamas Asociacio\u0301n Africana (AA) ukhamarak Centro de Negros de la Provincia de Mozambique (CANPM) tama, khitinakati wal cultura mozambiquen\u0303ar yanapt\u2019apxa\u0308na. Ukhamatwa, ch\u2019axwa\u0308w qhachwa\u0308wjam mayjt\u2019awayi, jaylli\u0308winakax jaka\u0308witatawa, munasi\u0308wita, social k\u2019umi\u0308wit ukhamarak kunanakas Mozambiquen utjawiyantawa."}, {"text_idx": "#000015", "text": "Qhachwa\u0308wix naryririx pusi phalanakamp qaqa can\u0303anakamp ukhamarak jalnuqat madera-mp utan lurat guitarranakampiw jayllita\u0308na. Marka aynachan Magikay ukhamarak zukuta jaylliwinak jirus (mezcla) ukhamarak jalant qhachwa\u0308winak kunjamas ame\u0301rica markan ch\u2019ayar qhachwa\u0308wimp sudafricanamp kunatix nayra Lourenc\u0327o Marques markaruw (jichhax Maputo sutini) puri\u0308na, aka machaq qhachwa\u0308wir ch\u2019amanchapxi. 1930 markamax janiw sutini\u0308kanti, ukampirus marrabenta sutiniptiwa."}, {"text_idx": "#000017", "text": "Festival Marrabenta 2013. afribuku uka un\u0303t'ayat afichi."}, {"text_idx": "#000018", "text": "Awkipax zimbabuense-nw ukhamarak taykapax angolen\u0303a-nwa, ukhamarak cubana, francesa, espan\u0303ola, italiana ukhamarak estadounidense qhachw ist\u2019asaw jilti. Wali jach\u2019a jayllintirit ukhamarak rumba congolesa sarantayirit un\u0303t\u2019atawa, ukat Angola, Mozambique, Cabo Verde ukhamarak Congo ukatuqitaw jaylli\u0308wipax wakichata. 80-mp 90-mp maranakanxa, Sam marrabenta jaylli\u0308wi\u0308nak wal un\u0303t\u2019ayi: \u201cKampur saran\u0303a\u0308ni (Marracuene)\u201d, \u201cTio Anto\u0301nio\u201d jan ukax \u201cMoc\u0327ambique Oye\u0301\u201d, jichhax cla\u0301sico-t un\u0303t\u2019atanaka."}, {"text_idx": "#000019", "text": "Nayrir Marrabenta phunchha\u0308witx phisqa maraxiwa, Litho Sithoe sarantayaw layku. Phisqa maranakatxa, sarantayir ch\u2019amamp sarantatapat layku phunchha\u0308wix sarantaskakiwa. Kimsa uru saraqkipan anata phaxsitxa, phunchha\u0308wix Centro Cultural Matalane markan ma\u0308 concierto ukampiw tukuyi. Uku\u0308rux \u00abMozambiquen\u0303o He\u0301roenak uruw\u00bb amtasi, taqpach markan phunchha\u0308wiw kunatix pallapallanakan jiwawip amti khitinakati qhurump 1975 maran marka qhispiw layku ch\u2019axwapxana. Akaw siman samsus tukuyan\u0303ataki, marrabenta. jakas ukhamarak ist\u2019asa."}, {"text_idx": "#000020", "text": "Janiw khitis marrabenta markax jutir maranakax kuna\u0308nis saskaspati ukhamarak janiw kunjamanis jayllinta\u0308wix jichha maranakaxa, alxawtuqiruch sarantani. Ukampirus aka suxti\u0308r phunchha\u0308wix wali qhanawa, k\u2019uchirt\u2019awix chiqapini\u0308nwa."}, {"text_idx": "#000021", "text": "Boko Haram jupatx walja uruw 13 nigerianas jupanakax munkir jan munkir katuntat un\u0303jasipxatayna, jichhax qhisphiyataxapxiwa"}, {"text_idx": "#000022", "text": "Yanapt\u2019asiw amtax uraqpachat aynacht\u2019at ayllunanakan jani\u0308r jan walt\u2019a\u0308winak purinkipan mapanak luri"}, {"text_idx": "#000026", "text": "Amp suma, qillqirinaka Mantan\u0303a \u00bb"}, {"text_idx": "#000029", "text": "Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy."}, {"text_idx": "#000031", "text": "Please support our important work:"}]